Държавен вестник, бр. 97, 2011 г., стр. 103

БРОЙ  97	
Д Ъ Р Ж А В Е Н  В Е С Т Н И К 	
СТР.  103  
б) базисът между косвената корелация на 
индекс и тази на съответните портфейли; 
в) променливост на нивата на възстано­
вяване, доколкото те оказват влияние върху 
цените на траншовете; 
г) доколкото цялостната рискова мярка 
включва ползи от динамичното хеджира­
не – рискът от отклонения в хеджирането и 
потенциалните разходи за ребалансиране на 
такова хеджиране.
(5) За целите на този член инвестиционният 
посредник разполага с достатъчно пазарни 
данни, за да гарантира, че отчита напълно 
специфични рискове на тези експозиции 
във вътрешния метод, които съответстват с 
предвидените в този член изисквания. Ин­
вестиционният посредник демонстрира чрез 
бек тестове или по друг подходящ начин, че 
показателите му за риск могат адекватно да 
обяснят историческите промени на цените 
на тези продукти и е в състояние да отде­
ли позициите, за които има разрешение, за 
включване в капиталовото изискване в съ­
ответствие с този член от тези позиции, за 
които няма разрешение.
(6) По отношение на регламентираните в 
този член портфейли инвестиционният по­
средник редовно прилага съвкупност от спе­
цифични, предварително определени стресови 
сценарии. Тези сценарии изследват ефектите 
от неблагоприятните условия върху нивата 
на неизпълнение и на възстановяване, върху 
кредитните спредове и корелационните зави­
симости във връзка с печалбите и загубите, 
свързани с корелационното търгуване. Инвес­
тиционният посредник прилага тези стресови 
сценарии поне веднъж седмично и докладва 
на тримесечие на комисията за резултатите, 
включително сравнения с капиталовото из­
искване на институцията в съответствие с 
този член.
(7) Случаите, при които стрес тестовете 
показват съществено отклонение от това капи­
талово изискване, се докладват на комисията 
не по-късно от края на следващия работен 
ден. Въз основа на резултатите от тези стрес 
тестове заместник-председателят преценява 
необходимостта от допълнително капитало­
во изискване по отношение на портфейла за 
корелационно търгуване, както е предвидено 
в чл. 156, ал. 2.
(8) Инвестиционният посредник изчисля­
ва капиталовото изискване, което обхваща 
всички рискове от промяна в цената, поне 
веднъж седмично.
Чл. 100з. Ако рискът от неизпълнение и 
миграционният риск се отчитат съгласно 
чл. 100а – 100е, инвестиционният посредник 
може да не отчита тези рискове за дълговите 
инструменти в търговския му портфейл, когато 
се прилагат вътрешни модели.“
§ 18. В чл. 101 думите „чл. 97, ал. 5“ се 
заменят с „чл. 98“.
§ 19. В чл. 102 се правят следните измене­
ния и допълнения:
1. Алинея 1 се изменя така:
„(1) За спазването на ежедневното капи­
талово изискване, посочено в чл. 102б, ал. 1, 
резултатите, получени от собствени изчис­
ления, се умножават по коефициентите mc и 
ms, чиято стойност е най-малко равна на 3.“
2. В ал. 2 основният текст се заменя с 
„Мултипликационните фактори mc и ms по 
ал. 1 се увеличават с надбавка между 0 и 1 
в зависимост от броя на превишенията за 
последните 250 работни дни, установени чрез 
бек тестове на стойността под риск по ал. 9, 
съгласно следната таблица:“.
3. Алинея 4 се изменя така:
„(4) Инвестиционният посредник изчислява 
превишенията последователно на базата на 
бек тестове с хипотетични и действителни 
промени в стойността на портфейла.“
4. Алинея 5 се изменя така: 
„(5) За изчисляването на надбавката по 
ал. 2 броят на превишенията се определя най-
малко веднъж на тримесечие и се равнява на 
по-високата от стойностите на превишенията 
при хипотетичните и действителните промени 
в стойността на портфейла.“
5. В ал. 9 се правят следните изменения 
и допълнения:
а) в края на т. 3 се добавят следните из­
речения: 
„Инвестиционният посредник може да из­
ползва сумата за стойност под риск, изчислена 
за по-кратки периоди на държане и пропор­
ционално увеличена до 10-дневен период. При 
използване на подхода за стойност под риск, 
изчислена за по-кратки периоди за държане, 
е необходимо периодично да се представят 
аргументи за уместността му.“;
б) в т. 5 думата „тримесечно“ се заменя 
с „месечно“.
§ 20. Създават се чл. 102а, 102б и 102в:
„Чл. 102а. (1) Инвестиционният посредник 
поне веднъж седмично изчислява 10-дневна 
„стрес стойност под риск“ с 99 % едностранен 
доверителен интервал, изчислена като стой­
ност под риск за текущия портфейл.
(2) Входните параметри „стрес стойността 
под риск“ по ал. 1 са тези на модела за стой­
ност под риск, прецизиран с историческите 
данни от непрекъснат 12-месечен период на 
значителни финансови сътресения, приложими 
за съответния портфейл.